**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-1651/24**

Bosanska Krupa, **19.03.2024.godine**

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije - Sanacija udarnih rupa-radovi na obnavljanju kolovoznog habajućeg sloja, na području grada Bosanska Krupa, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **Doo „EURO COP INVEST“ Bosanska Krupa**, u predmetu nabavke radova: Sanacija udarnih rupa-radovi na obnavljanju kolovoznog habajućeg sloja, na području grada Bosanska Krupa, sa cijenom u ukupnom iznosu od 33.615,00 KM bez PDV-a odnosno **39.329,55 KM** **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na sanaciji udarnih rupa-radovi na obnavljanju kolovoznog habajućeg sloja, na području grada Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-1651/24 od 20.02.2024. godine. Javna nabavka je provedena putem otvorenog postupka s namjerom provođenja e-aukcije– Sanacija udarnih rupa-radovi na obnavljanju kolovoznog habajućeg sloja, na području grada Bosanska Krupa. Obavještenje o nabavci broj: 1272-1-3-20-3-25/24 od 20.2.2024. godine-objavljeno na portalu JN (TD preuzelo ukupno 7 ponuđača), objavljeno u Službenom glasniku BIH broj: 14/24 od 23.2.2024.godone

Po objavljenom obavještenju rok za prijem ponuda je bio 12.3.2024. godine do 14,00 sati. Do označenog roka za prijem ponuda na protokol Ugovornog organa pristigle su tri ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda :

1. **d.o.o. „I-SELIMOVIĆ“ Cazin,** broj protokola: 07-11-5-1651-2/24, 11.3.2024. godina u 12.15 sati,
2. **d.o.o. „I-KOMIĆ“ Bos.Krupa,** broj protokola: 07-11-5-1651-3/24, 12.3.2024. godina u 9.45 sati
3. **d.o.o.EURO COP INVEST Bosanska Krupa,** broj protokola: 07-11-5-1651-4/24, 12.3.2024. godina u 12.05 sati

Komisija za provođenje postupka javne nabavke je u skladu sa tenderskom dokumentacijom dana 12.03.2024. godine u 14,15 sati izvršila javno otvaranje ponuda i na zapisnik konstatovala:

1. **Ponuđač**  **d.o.o. „I-SELIMOVIĆ“ Cazin,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude **34.122,88 KM bez PDV**,

PDV: **5.800,89 KM**

ukupna cijena ponude:  **39.923,77 sa PDV - om,**

nema popusta

1. **Ponuđač d.o.o. „I-KOMIĆ“ Bos.Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **33.730,90 KM bez PDV**,

PDV: **5.734,25** **KM**

ukupna cijena ponude: **39.465,15 KM sa PDV - om,**

nema popusta

1. **Ponuđač d.o.o.EURO COP INVEST Bosanska Krupa,** dostavljena ponuda (kopija i orginal) uredno zapakovana i bez vidnih oštećenja, ponudio je:

cijena ponude: **34.128,30 KM bez PDV**,

PDV: **5.801,81** **KM**

ukupna cijena ponude: **39.930,11 KM sa PDV - om,**

nema popusta

Komisija za provođenje postupka javne nabavke je izvršila evaluaciju ponude i dostavljenje dokumentacije, izvršila računski provjeru dostavljene ponuda i utvrdila da su ponude ponuđača **d.o.o. „I-SELIMOVIĆ“ Cazin, d.o.o. „I-KOMIĆ“ Bos.Krupa i d.o.o.EURO COP INVEST Bos. Krupa** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze), kao i da računskih grešaka nije bilo.

Komisija je za zapisnik konstatovala da je procjenjena vrijednost predmetne nabavke- Radovi na obnavljanju kolovoznog habajućeg sloja na području Grada Bos. Krupa, cijena bez PDV 34.128,33 KM bez PDV, cijena sa PDV-om: 39.930,15 KM sa PDV- om.

Komisija je predložila Ugovornom organu da zakaže e-aukciju s kvalifikovanim ponuđačima i to : **doo „I-SELIMOVIĆ“ Cazin, doo „EURO COP INVEST“ Bosanska Krupa, doo „I-KOMIĆ“ Bosanska Krupa**, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 80/23 ).

Provođenje e-aukcije je zakazano za dan 18.03.2024. godine u 11:00 h i ista je trajala od 11:00 h do 11:15 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **d.o.o.EURO COP INVEST Bosanska Krupa** konačna cijena ponude iznosi **33.615,00 KM bez PDV-a**, pa ukupna cijena ponude iznosi **39.329,55 KM** **sa PDV-om,** (početna cijena ponude umanjena za 1,5%);
2. **d.o.o. „I-KOMIĆ“ Bos.Krupa** konačna cijena ponude iznosi **33.645,00 KM bez PDV-a**, pa ukupna cijena ponude iznosi **39.364,65 KM** **sa PDV-om,** (početna cijena ponude umanjena za 0,25%);
3. **d.o.o. „I-SELIMOVIĆ“ Cazin** konačna cijena ponude iznosi **34.122,88 KM bez PDV-a**, pa ukupna cijena ponude iznosi **39.923,77 KM** **sa PDV-om,** (početna cijena ponude umanjena za 0 %);

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je prvorangirani ponuđač d.o.o. **d.o.o. EURO COP INVEST Bosanska Krupa**, da je cijena prvorangirane ponude u vrijednosti 33.615,00 KM bez PDV-a, odnosno 39.329,55 KM sa PDV-om, u okviru procijenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o. EURO COP INVEST Bosanska Krupa** i zaključi Ugovor.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je ponuda ponuđača **d.o.o. EURO COP INVEST Bosanska Krupa** prvorangirana i u okviru procijenjene vrijednosti predmetne nabavke , Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumentaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „EURO-COP INVEST“ Bos. Krupa, putem e-maila
2. d.o.o „I-KOMIĆ“ Bos. Krupa, putem e-maila
3. d.o.o. „I-SELIMOVIĆ“ Cazin, putem e-maila
4. U spis
5. a/a